Helge Refsum

Helge Refsum (født 1897 i Farsund, oppvokst på Romerike, død 1976) var en norsk jurist og politiker fra Senterpartiet.

Han var løytnant i Kongelig Norsk Marines indanturkorps i 1919 og ble cand.jur. i 1921. Han var sekretær i sosialdepartementet 1921-1926 og hadde deretter en rekke stillinger som lærer på Statens politiskole 1928-1939, ekstraordinær protokollfører i Norges Høyesterett, dommer i Oslo byrett, statsadvokat i Nordland, Møre og Romsdal og Sogn og Fjordane og lagdommer Gulating lagmannsrett 1949-1966. Han var Den norske Nobelkomites første varamedlem 1. januar 1952 – 27. juli 1965, deretter medlem 27. juli 1965 – 31. desember 1972.

Ved siden av sine ansvarsfulle stillinger fant Refsum tid til å dyrke sine omfattende kulturhistoriske interesser. Han skrev en rekke artikler i norske og utenlandske aviser og tidsskrifter og var medforfatter i Sørum og Rælingen bygdebøker. I 1935 tok han initiativet til Skigranskningsnevden der han var formann i ti år og aktiviserte lensmenn landet rundt til å samle inn ski til skimuseet.

Refsum var tildelt den svenske skiforenings gullmedalje, han var æresmedlem av The Ski Club of Great Britain og av Romerike historielag. I 1967 fikk han Skiforeningens æresplakett og i 1971 ble han tildelt Den islandske falkeorden og utnevnt til korresponderende medlem av Kungliga Gustav akademi.

Referanser 

Norske jurister
Nobelkomiteens medlemmer og varamedlemmer
Den islandske falkeorden
Personer fra Farsund kommune